
 23.12.2014
 BG
 Официален вестник на Европейския съюз
 L 367/122
 РЕШЕНИЕ No 1/2014 НА СЪВМЕСТНИЯ КОМИТЕТ, СЪЗДАДЕН СЪГЛАСНО СПОРАЗУМЕНИЕТО МЕЖДУ ЕВРОПЕЙСКАТА ОБЩНОСТ И НЕЙНИТЕ ДЪРЖАВИ ЧЛЕНКИ, ОТ ЕДНА СТРАНА, И КОНФЕДЕРАЦИЯ ШВЕЙЦАРИЯ, ОТ ДРУГА СТРАНА, ОТНОСНО СВОБОДНОТО ДВИЖЕНИЕ НА ХОРА
 от 28 ноември 2014 година
 за изменение на приложение II към посоченото споразумение относно координацията на схемите за социална сигурност
 (2014/947/ЕС)
 СЪВМЕСТНИЯТ КОМИТЕТ,
 като взе предвид Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора (1) („Споразумението“), и по-специално членове 14 и 18 от него,
 като има предвид, че:
 (1)
 Споразумението беше подписано на 21 юни 1999 г. и влезе в сила на 1 юни 2002 г.
 (2)
 Приложение II към Споразумението относно координацията на схемите за социална сигурност беше заменено с Решение No 1/2012 на Съвместния комитет от 31 март 2012 г. (2).
 (3)
 Приложение II към Споразумението следва да бъде актуализирано, за да се вземат предвид новите правни актове на законодателството на Европейския съюз, които влязоха в сила оттогава, по-специално измененията на Регламент (ЕО) No 883/2004 на Европейския парламент и на Съвета (3) и Регламент (ЕО) No 987/2009 на Европейския парламент и на Съвета (4), внесени с Регламент (ЕС) No 1244/2010 на Комисията (5), Регламент (ЕС) No 465/2012 на Европейския парламент и на Съвета (6) и Регламент (ЕС) No 1224/2012 на Комисията (7).
 (4)
 Също така следва да се вземат предвид решенията и препоръките, приети от Административната комисия за координация на системите за социална сигурност, за прилагането на Регламент (ЕО) No 883/2004 и Регламент (ЕО) No 987/2009 след влизането в сила на Решение No 1/2012 на Съвместния комитет.
 (5)
 Приложение II към Споразумението следва да се актуализира в съответствие с промените на съответните правни актове на Европейския съюз,
 ПРИЕ НАСТОЯЩОТО РЕШЕНИЕ:
 Член 1
 Приложение II към Споразумението между Европейската общност и нейните държави членки, от една страна, и Конфедерация Швейцария, от друга страна, относно свободното движение на хора („Споразумението“) се изменя съгласно посоченото в приложението към настоящото решение.
 Член 2
 Настоящото решение е съставено на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език, като текстовете на всеки от тези езици са еднакво автентични.
 Член 3
 Настоящото решение влиза в сила на първия ден от втория месец след деня на приемането му от Съвместния комитет.
 Съставено в Брюксел на 28 ноември 2014 година.
 За Съвместния комитет
 Председател
 Mario GATTIKER
 (1) ОВ L 114, 30.4.2002 г., стр. 6.
 (2) ОВ L 103, 13.4.2012 г., стр. 51.
 (3) Регламент (ЕО) No 883/2004 на Европейския парламент и на Съвета от 29 април 2004 г. за координация на системите за социална сигурност (ОВ L 166, 30.4.2004 г., стр. 1).
 (4) Регламент (ЕО) No 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) No 883/2004 за координация на системите за социална сигурност (ОВ L 284, 30.10.2009 г., стр. 1).
 (5) Регламент (ЕС) No